google/wiki40b huggingface dataset:
Judo under Stillehavslekene 1979

Judo under Stillehavslekene 1979. Judo var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var fjerde gangen som judo var med på programmet i stillehavslekene. Det ble konkurrert i åtte individuelle klasser og en lagkonkurranse, kun for menn. Ny-Caledonia ble beste nasjon med fem gullmedaljer foran Guam med to.
Manabu Nakamura

Karriere

Manabu Nakamura startet sin profesjonelle karriere i Vegalta Sendai i 1996. Han har også spilt for Grulla Morioka.
Mot i brystet

«Mot i brystet», eller Gymnastikkmarsj som den egentlig heter, er en norsk sang laget av gymnastikklærer Johan Nicolaisen (1847 - 1929). Han laget både tekst og melodi. Den eldste forekomst av «Mod i Brystet vet i Panden» som Norsk visearkiv kjenner, er i O. Koppang, Sangbog for Skoler, Kristiania 1899, og har stått i de fleste skolesangbøker siden. Den er oversatt til nynorsk to ganger: «Mot i barmen vit i hausen» og «Mot i bringa vit i hausen».
Den er også spilt inn på plate av flere artister. Lars Lillo-Stenberg spilte den inn på Å, var jeg en sangfugl (1996).
Humortrioen Prima Vera ga ut en versjon av sangen på albumet Brakara i 1978 med ny tekst og tittelen «Vondt i brystet».
Caramel

Caramel er en norsk vokaljazzkvartett som var aktiv siste del av 1980-tallet. Medlemmene var Anne Lise Opstad, Åshild Watne, Edle Stray-Pedersen og Bjarte Sæter/Trond Backer. Sentrale medlemmer av bandet var den norske saksofonisten Harald Gundhus og pianisten Jan Egil Berg.  Harald Gundhus laget en rekke radioprogrammer for NRK sammen med Caramel. Gruppen opptrådte ved Kongsberg jazzfestival i 1987, flere ganger i Søndagsposten på NRK TV og på ulike jazzklubber.  Blant musikere som gruppen samarbeidet med er Rune Klakegg,  Terje Venaas, Kåre Garnes og Bjørn Alterhaug, Ole Jacob Hansen, Eyvind Olsen, Arne Gjone og Erik Smith.
Zunyi (Zunyi)

Zunyi (kinesisk: 遵义县; pinyin: Zūnyì Xiàn) er et fylke i byprefekturet Zunyi i provinsen Guizhou i Folkerepublikken Kina. I 1999 hadde den et folketall på 1 296 484 innbyggere.
Gausvik

Gausvik er ei bygd i Harstad kommune, mellom Haukebø i sør og Fauskevåg i nord, med ca. 200 innbyggere. Bygda ligger i Gausvika, som har fått navnet etter halvøya Gausøya, som har form som minner om ei gås.
Gausvik skole er en barneskole med elever fra 1. til 7. klasse fra Sandtorg i sør til Lilleng i nord. I 2008 ble Smeskogan barnehage, som tidligere hadde holdt til i underetasjen til Gausvik kapell, flyttet til et nytt bygg knyttet til skolen. Høsten 2012 ble skolen nedlagt.
Omkring 1990 var det postkontor og to landhandlere i bygda – alle er nå nedlagt.
Gausvik har i de siste år opplevd en vekst i innbyggertall, da flere barnefamilier har valgt å flytte til bygda. Dette er folk som overhodet ikke har noen tilknytning til bygda og tidligere innbyggere som har valgt å flytte hjem for å stifte familie. Dette har ført til en lang kamp for å få gang og sykkelsti i bygda, et arbeid som pågår (2013).
I tillegg til skolen har bygda også sitt eget sangkor, Gausvik Blandakor, som ofte stiller til konsert både i hjembygda og andre plasser.
Piesarthrius

Utseende

Middelsstore, avlange, grå eller brune trebukker. Hannene kjennes lett på at de har kamformede antenner. Hodet er nokså lite, antennene omtrent så lange som kroppen. Pronotum er firkantet, omtrent så langt som bredt.

Utbredelse

Slekten er utbredt i Australia.
Kuancheng (Chengde)

Kuancheng (kinesisk: 宽城满族自治县; pinyin: Kuānchéng mǎnzú Zìzhìxiàn) er et fylke for mandsjuene i byprefekturet Chengde i provinsen Hebei i Folkerepublikken Kina.
Befolkningen var på 413 457 innbyggere i 1999.
Republikkens orden (Tunisia)

Republikkens orden er en tunisisk orden innstiftet 16. mars 1959. Ordenen tildeles for sivil og militær innsats for etablering av republikken, dens utvikling og institusjoner. Tunisias president er ordenens stormester.

Insignier

Opprinnelig viste ordenstegnene for Republikkens orden portrett av Habib Bourguiba, Tunisias første president etter at monarkiet ble styrtet i 1957. Bourguiba styrte til 1987. Ordenstegnet besto av en hvitemaljert femtagget stjerne med en midtmedaljong i gull der presidentens portrett var plassert. Det var plassert ornamenter i gull og rødt i vinklene mellom taggene. Ordensstjernen hadde den femtaggede stjernen satt på flammende stråler i gull. Ordensbåndet var hvitt med striper i rødt og gult langs kantene.
I 1967 ble ordenstegnene endret. Siden da består ordenstegnet av en stjerne med fem sølvtagger i grønt og rødt og med sølvspyd mellom taggene. Midtmedaljongen er grønn med Tunisias riksvåpen i sølv i midten. Medaljongen er omgitt av en grønnkantet rød bord med innskriften ”Republikken Tunisia” på arabisk. Ordenstegnene er like for de ulike gradene, men er ulike av størrelse og er opphengt i bånd av forskjellig utforming. Ordensstjernen er også identisk med ordenstegnet, men er større. Ordensbåndet er grønt med to smale røde striper ved hver av kantene. Fargene er de samme som i Iftikhar-ordenen.

Tildeling

Utnevnelse skjer i regelen til ordenens lavere trinn, med påfølgende mulighet for avansement.

Norske innehavere

Republikkens orden er tildelt Jens-Anton Poulsson og  Gunnar Halle.
Mimomenyllus

Levevis

Som de fleste andre trebukker borer larvene i ved.

Utbredelse

Slekten er utbredt på Ny-Guinea og Aruøyene.
Vinbladet

Vinbladet er et kundemagasin utgitt av AS Vinmonopolet.
Tidsskriftet ble etablert i 1988. Det utgis seks ganger årlig, og deles ut gratis ved Vinmonopolets utsalg. Bladet distribueres i et opplag på 65 000 eksemplarer (2014).
Redaktører er Halvor Bing Lorentzen (ansv.red.) og Marie Steffens. (2014)
Otto Sperling d.e.

Liv

Han var sønn av rektor Paul Sperling og far til historikeren Otto Sperling d.y. Etter å ha studert ved universitetene Greifswald og Leiden kom han til Danmark i 1622 på jakt etter en stilling. Her ble han kjent med flere danske vitenskapsmenn og foretok en reise til Norge, hvor han knyttet forbindelser med kansleren Jens Bjelke. I de neste årene var han ved Universitetet i Rostock og ved Universitetet i Padova, samt på reise i Italia. I 1627 ble han dr. med.
På hjemreisen til Danmark ble skipet hans drevet av vinden til en havn i Norge. Her ble han oppfordret til å slå seg ned som lege. Han fulgte oppfordringen og ble utnevnt til provinsialmedikus i Bergen i 1630. Året etter flyttet han til Christiania, men han mistrivdes og flyttet i 1634 til Danmark.
I Norge var Sperling blitt kjent med Corfitz Ulfeldt, som nå kunne skaffe ham en stilling som lege i København. I 1638 ble han dessuten forstander for kongens hage ved Rosenborg slott og kongelig botaniker. I 1639 ble han også stadsfysikus for København. I disse årene var han tett knyttet til Corfitz Ulfeldt og Leonora Christina som venn av huset.
I 1644 falt Sperling i unåde hos kong Christian IV og mistet stillingene ved hoffet og som stadsfysikus. Men Corfitz Ulfeldt klarte å forsone ham med kongen, slik at han ble tatt til nåde og fikk pleie Christian IV på dødsleiet. Men han fikk ikke stillingene sine tilbake.
Under Fredrik III ble han ansatt som hoffmedikus. Da Corfitz Ulfeldt falt i unåde i 1651 bosatte han seg i Amsterdam og fortsatte å stå i forbindelse med Ulfeldt og Leonora Christina. I 1654 flyttet han til sin fødeby Hamburg. Da Corfitz Ulfeldt fulgte med Karl Gustav på felttoget mot Danmark, var Sperling med ham. Men på tilbakeveien til Hamburg ble han arrestert av de danske myndighetene i Glückstadt og beskyldt for å ha gått i svensk tjeneste. Han slapp fri først i 1659, etter å ha forpliktet seg til ikke å stå i forbindelse med kongens fiender.
Sperling fortsatte likevel vennskepet med Corfitz Ulfeldt. Den danske regjeringen mente at Sperling hadde brutt løftet sitt, og bestemte seg for å arrestere ham. I 1664 ble han lokket ut av Hamburg til dansk territorium, satt i lenker og ført til Blåtårn i København. Samme år ble han dømt til døden for majestetsforbrytelse i hoffretten. Dødsdommen ble aldri utført, men han ble holdt fengslet resten av livet. I fengselet skrev han en selvbiografi på tysk.
Rally Italia Sardinia 2008

Rally Italia Sardinia 2008 var den sjette delkonkurransen i Rally-VM 2008. Rallyet foregikk fra 16–18. mai 2008 på øya Sardinia.
Haugsværsfjorden

Haugsværsfjorden er en fjordarm av Masfjorden i Masfjorden kommune. Den er 4,5 kilometer lang og går nordøstover fra innløpet ved Solheimsøya ved Solheim på nordvestsida av fjorden. Bygda Haugsvær, som fjorden er oppkalt etter, ligger rundt halvveis inn i fjorden på sørøstsida og herfra går fjorden 1,5 kilometer videre innover.
Europavei 39 følger fjorden fra Haugsvær og inn til fjordbotnen.
Polpakke

Polpakke var et folkelig navn på en sending fra Vinmonopolet.
For få år siden fantes vinmonopolutsalg bare i de største byene i Norge. Mange kommuner hadde heller ikke steder med skjenkebevilling for brennevin. Den som ville ha alkoholholdige varer, måtte ringe eller skrive bestilling til Vinmonopolet. Bestillingen ble ekspedert ved at de ønskede varene ble pakket i bølgepapp og tykt brunt innpakningspapir som ble forseglet med limbånd. Pakkene var knuselige, og kunne ikke gå som vanlig post. De ble derfor sendt med tog eller fraktrute, vanligvis slik at de kom fram på en bestemt tid. Flaskene kostet det som sto i prislista og i tillegg kom fraktprisen.
Polpakkene måtte håndteres med stor diskresjon. I Ålesund ble de ikke omtalt som «Pakke fra Vinmonopolet i Bergen» eller «Polpakke fra Bergen». De het «Pakke fra Bergen». Det var mange nysgjerrige øyne som registrerte hvem mottakeren av polpakker var og hvor mange pakker de fikk. Tilgjengeligheten av alkoholholdige varer var dårlig og ved en anledning var behovet for polpakke så påtrengende at adressaten stjal sin egen polpakke.
Vinmonopolet har fortsatt plikt til å sende varer til kunder som bor uveisomt til, men behovet for å motta polpakke har avtatt gradvis etterhvert som antall utsalgssteder har økt.
Macao internasjonale lufthavn

Historie

Flyplassen åpnet i november 1995. Før det hadde Macao kun to småflyplasser og enkelte heliporter. Cathay Pacific hadde sjøflyrute mellom Hongkong og Macao på 1940-tallet. Den eneste ruten Macao hadde på 1990-tallet var helikopterrute med East Asia Airlines til Hongkong.

Fasiliteter

Flyplassanlegget med plass til 24 fly ligger på øya Taipa men rullebanen med tilbringerbaner er helt og holdent på en landfylling øst for øya. Flyplassen er i stand til å ta i mot Boeing 747-fly. Cateringanlegget kan produsere inntil 10 000 flymåltider om dagen.
Romny

Romny (ukrainsk Ромни; russisk Ромны) er en by i det nordlige Ukraina i Sumy oblast. Den ligger ved elven Romen og er det administrative senteret i Romny rajon. Byen har omkring 50.000 innbyggere.
Byen ble grunnlagt i år 902, og nevnes først i skriftlige kilder i 1096.
Grenseland

Grenseland er en frivillig organisasjon som ble lansert 11. oktober 2008. Fullt navn er Grenseland – forum for asylsøkere og flyktninger. Grenseland arbeider for asylsøkeres og flyktningers rettigheter og interesser i Norge, spesielt ved å tilrettelegge for deres egen deltagelse i den offentlige debatten om norsk asyl- og innvandringspolitikk. Styreleder fra 2008 er Rune Berglund Steen, rådsleder er Guro Fjellanger.
Organisasjonene som deltar i Grenseland, er Den afghanske flyktningkomité, Etiopiske asylsøkeres forening, Den irakisk-kurdiske asylsøker- og flyktningorganisasjonen (IKAF), Det iranske flyktningrådet og Skeiv verden.
Michael Polanyi

Biografi

Polányi ble født i Budapest som femte barnet til Mihály og Cecília Pollacsek som var sekulære jøder. Familien tilpasset navnet til ungarsk og endret det til Polányi. Polányi studerte medisin og ble uteksaminert i 1914, og fikk deretter stipend for å studere kjemi i Karlsruhe i Tyskland. Han tjenestegjorde som feltlege under første verdenskrig, men fullførte sin doktoravhandling i 1916, som ble støttet av Albert Einstein, og fikk graden i 1919. Polányi ble i 1918 helseminister, men da kommunistene overtok i 1919 ble han igjen lege, og emigrerte siden til Tyskland. I 1923 konverterte han til katolisisme og giftet seg med Magda Elizabeth Kemeny. De fikk sønnene George og John Polanyi der sistnevnte fikk Nobelprisen i kjemi i 1986. Da nazistene overtok makten i 1933 reiste Polányi til Manchester University som opprettet en stilling for ham.
Polányi ble medlem av Royal Society i 1944, og pensjonerte seg i 1958. I 1962 ble han æresmedlem i American Academy of Arts and Sciences.

Filosofi og vitenskapsteori

Polányi var en kritiker av positivisme, utilitarisme og marxisme. Positivismen antar at objektiv observasjon av målbare objekter og sammenhenger, uten ytre påvirkning og forutinntatte holdninger, gir kunnskap og viten. Polányi hevder at mennesket av natur ikke bare er "rasjonelle maskiner", og at det er umulig å studere detaljer helt adskilt fra virkeligheten. Positivismen kan derfor føre til en subjektiv forståelse av verden når den ikke tar hensyn til den tause kunnskapen som ligger under og ikke så lett kan identifiseres eller forklares. Polányi argumenterte mot kravet om at viten skal være upersonlig, helt objektiv og eksplisitt, og for at metafysiske verdier som sannhet, rettferdighet, godhet og toleranse er avgjørende for et fritt samfunn og fri tenkning.
Neftekamsk

Neftekamsk (russisk: Нефтека́мск) er en by i Republikken Basjkortostan i Russland. Den ligger rundt 190km nordvest for Ufa. Innbyggertall: 122 290 (folketelling 2002).
Juan Luis Segundo

Liv og virke

Juan Luis Segundo ble i 1941 medlem av jesuittordenen. Han studerte filosofi og teologi i Buenos Aires (lisentiat i filosofi i 1952), det katolske universitet i Leuven i Belgia (lisensiat i teologi) og Paris (doktor i filosofi ie 1963).
Deretter virket han som universitetssjelesorger, ledet Pedro Fabro-senteret for sosial forskning og aksjon i Montevideo og utgav tidsskriftet «Perspectivas de Diálogo». Dette tok slutt i 1975 da påtrykk gta regjeringen førtye til at senteret ble stengt og tidsskriftet opphørte. Deretter arbeidet han videre med forskjellige lekmannsbrupprt.
Pet Segundo underviste ved høyskoler i Europa, Nord- og Latinamerika (bl.a. Harvard, Chicago, Toronto, Montreal, Birmingham og Sâo Paulo), men innehadde aldri noen akedemisk funksjon i Uruguay.
Huang Tingjian

Huang Tingjian (kinesisk: 黄庭堅, pinyin: Huáng Tíngjiān; Wade–Giles: Huang T'ing-chien; født 1045; død 1105) var en kalligraf under det kinesiske Song-dynastiet, som var kjent for sine dikt og sin malerkunst. Han regnes som en av de fire mestre fra Song-tiden og Su Shis mest berømte disippel som litteratmaler.
Huang Tingjian regnes som en av de 24 forbilder for barnlig pietet, idet han selv som høy mandarin rengjorde sin gamle mors nattpotter.
Housay

Housay er en den største av øyene som utgjør Out Skerries, som er det østligste punktet i Shetland i Skottland. Øya hadde 50 innbyggere i 2001. En veibro knytter Housay til naboøya Bruray, hvor havnen og flystripen ligger.
Kause

Kause, eller bare kaus, er en metall- eller plastfôring som legges inn i en spleiset løkke, eller øyespleis, i enden på et tau eller vaier. Kausen skal beskytte mot gnisning og friksjonslitasje og samtidig sikre at løkken holder seg åpen med en viss diameter. Formen er en halvsirkel med spiss avslutning som er tilpasset at der skal ligge en spleiseløkke rundt.
Bruksområder for løkker med kause er blant annet der tauet skal festes til en tapp, men kunne fjernes enkelt og settes tilbake like enkelt. Det er også enklere å tre tynnere snører gjennom (stort nåløye). Kauser gjør også renneløkker mer smidige i bruk.
Phocaea-familien

Asteroidefamilien Phocaea er en gruppe asteroider som går i bane rundt solen mellom 2,25 og 2,5 AE unna. Asteroidene i denne gruppen har baner med eksentrisiteter større enn 0,1 og inklinasjoner mellom 18 og 32. Gruppen har sitt navn fra det mest massive medlemmet, 25 Phocaea.
Skd 225

Type Skd 225 var en norsk skiftetraktor ombygget fra NSBs siste diesellokomotiv av typen Di 2, nr. 854 fra 1973. Det ble i siste periode eiet av CargoNet. Ombyggingen fra Di 2 ble gjennomført i Nederland i 1997. Ombygningen bestod blant annet i å sette inn ny Caterpillar motor på 720 hk og en splitter ny førerhytte, noe snarlik MaK sin.
Skiftetraktoren var, som den eneste i sitt slag, nummerert 236. Den fikk aldri montert ATC, og ble derfor veldig lite brukt. Maskinen ble hugget i desember 2012.
Lipica

Lipica (italiensk: Lipizza) er en landsby i kommunen Sežana i regionen Primorska i Slovenia. Landsbyen, som hadde 71 innbyggere i slutten av 2007, regnes som regionens turistsentrum. Der finnes siden 1580 det stutteri der man oppføder de fra den spanske hoffrideskole i Wien velkjente hvite Lipizzanerhestene, som hat fått navnet etter landsbyen (stavemåten med zz er den italienske navneformen). Man velger ut de hester som skal ales opp og trenes til å utføre den berømte skolens program. De hester som blir til overs kjøres inn eller selges.
Choujiu

Choujiu (kinesisk: 稠酒, pinyin: Chóujiǔ) er en fermentert kinesisk alkoholholdig drikke brygget på klebrig ris. Den er svært tykk og har melkehvit farge.  
Choujiu er en meget gammel variant av kinesisk risvin, og kan meget vel være den eldste av alle kinesiske viner, eller rettere sagt risbrygg. Den kan spores tilbake tilk Tangdynastiets tid, da den ble priset av den vindrikkende dikter Li Bai. 
Drikken ble tidligere kalt laoli (醪醴, láolǐ) eller yujiang (玉浆, yùjiāng).
I moderne tid er byen Xi'an kjent for sin choujiu.
Freden i Fredrikshamn

Freden i Fredrikshamn var en fredsavtale mellom Sverige og Det russiske keiserdømmet, undertegnet den 17. september 1809. Fredsavtalen avsluttet finskekrigen og både forhandlinger og undertegnelse skjedde i den nåværende finske byen Fredrikshamn (Hamina). Russland ble representert ved Nikoláj Rumjántsev og David Alopaeus (Russlands ambassadør til Stockholm), mens Sverige ble representert ved general Kurt von Stedingk, tidligere svensk ambassadør til St. Petersburg og oberst Anders Fredrik Skjöldebrand.
I henhold til avtalen måtte Sverige avgi deler av landskapet Lappland og Västerbotten (øst for Torneälven og Muonioälven), Åland og alle landskap øst for disse. De avgitte områdene kom til å bli Storfyrstedømmet Finland, og ble i 1812 tillagt Viborgs län som Russland hadde erobret på 1700-tallet. Sammen med Borgå lantdag og Aleksander Is ed danner Freden i Fredrikshamn grunnstenene for det selvstyrte Storfyrstedømmet Finland med dets egen administrasjon og institusjoner og la derved et grunnlag for den utviklingen som ledet til vitalisering av finsk kultur, til like rettigheter for det finske språket og endelig i 1917 til Finlands selvstendighet.
Traktaten fikk en referanse til tsar Aleksanders løfte om å beholde gamle lover og privilegier i Finland, men avtalen ga ingen formelle garantier vedrørende innbyggernes juridiske stilling da de russiske forhandlerne avviste det, og de svenske forhandlerne var ikke i posisjon til å kreve noe. Tilsvarende passasjer var vanlig i fredsavtaler, men det var også gjengs kutyme at de ble ignorert. I russifiseringsperioden 90 år etter hevdet den russiske regjeringen at avtalen ikke ble brutt og at ingen utenforstående makt derfor kunne intervenere, saken involverte kun tsaren som hadde gitt det opprinnelige løftet.
Under forhandlingene forsøkte de svenske utsendingene å sikre Åland for Sverige.
Pterochaos

Utseende

Eniddelsstore, kraftig, brunspraglete trebukk. Antennene er litt lengre enn kroppen hos hannen, litt kortere hos hunnen. Pronotum har en liten tann på sidene, dekkvingene er avsmlanende bakover.

Levevis

Som de fleste andre trebukker borer larvene i ved.

Utbredelse

Arten er vidt utbredt i Afrika.
Stiftelsen Signo

Hjemmet for døve

Virksomheten begynte da døvepresten Conrad Svendsen (1862–1943) kjøpte Noatun i Solveien på Nordstrand i daværende Aker. Der startet han konfirmasjonskurs for åtte deltakere 20. oktober dette året og grunnla Hjemmet for Døve. HfD var en kirkelig-diakonal stiftelse som drev arbeid i forhold til døve og døvblinde i Norge i samarbeid med Det norske lutherske Indremisjonsselskap. 
Døvepresten og motstandsmannen Conrad Bonnevie-Svendsen (1898–1983) overtok ledelsen ved HfD på Norstrand etter faren Conrad Svendsen. Bonnevie-Svendsen var konsultativ statsråd for kirkesaker i Einar Gerhardsens samlingsregjering etter krigen og stiftet Kirkens Nødhjelp i 1947.
I 1997 hadde HfD åtte virksomheter i Oslo, Andebu i Vestfold og i Bergen. Stiftelsen hadde da botilbud til omkring 200 personer, undervisningstilbud til 110 og arbeidstilbud til 135.
Klodvig II

Liv og virke

I 649 tok Klodvig II til seg en hustru en angelsaksisk slave ved navn Balthild (626-680). Hun ble kjøpt i York av rikshovmesteren Erkhinoald, ført til Frankerriket og giftet bort til Klodvig II. Hun ga ham tre sønner som alle ble konger etter hans død: Den eldste, Klotar, etterfulgte ham og hans nest eldste sønn, Kilderik, ble til slutt plassert på Austrasias trone av rikshovmesteren Ebroin. Den yngste, Teoderik, etterfulgte Kilderik i Neustria og ble til slutt frankernes enekonge av Frankerriket som omfatter Neustria og Austrasia.
Han var mindreårig ikke hele, men store deler av sitt styre. Han blir noen ganger regnet som konge av Austrasia i perioden 656–657 da Kildebert den adopterte hadde ranet til seg tronen. Som mindreårig og underlagt sterke magnater som styrte i hans sted har han blitt karakterisert som en roi fainéant, «gjør-ingenting-konge»; en beskrivende betegnelse som har sitt opphav i Einhards biografi over Karl den store som betegnet de siste merovingerkongene som konger «i ingenting annet enn i navnet».

Død

Klodvig II døde den 31. oktober 657, 22 år gammel, etter å ha vært konge i 18 år. På tradisjonelt vis ble Klodvig II gravlagt i klosterkirken Saint-Denis i Paris som sine forfedre, ved siden av sin far Dagobert.
Ølve

Ølve er en bygd på nordvestsiden av Kvinnheradsfjorden i Kvinnherad kommune i Hordaland. 
Ølve grenser på land til Fusa kommune, og i sjø til Tysnes kommune. Ølve er en jordbruksbygd, men det er også noen industribedrifter der, blant annet Harding AS, som er en stor produsent av livbåter til fartøy, cruiseskip, og oljeplattformer med hele verden som marked. 
Historisk er Ølve kjent for bergverksindustrien på stedet, og for stein. Av alle baksteheller som er funnet under utgraving av middelalder-Oslo, er halvparten fra Ølve, laget av grå-grønn klebersteinsskifer. En rekke svovelkis gruver ble drevet i området, blant annet av Lysaker Kemiske Fabrik.